# Dionüsziosz pápa

### A Wikipédiából, a szabad lexikonból.

Dionüsziosz a 25. pápa a keresztény világ élén. Több értelemben is újító egyházfőként vonult be a történelembe. Mint azt a neve is mutatja, valószínűleg az ókori Görögországból származott. 259 július 22-én választották Róma püspökévé. A hosszú trónüresedést Valerianus császár keresztényellenes törvényei okozták. Amikor véget ért az üldözések legnagyobb hulláma, csak akkor tudtak összeülni a püspökök Rómában. A megválasztott új pápának mindenképpen erőskezűnek és rátermettnek kellett lennie ezúttal, hiszen az üldöztetések teljesen szétzilálták az egyházi rendet és újra kellett szervezni azt.

A nehéz feladatot Dionüsziosz kapta, aki nyomban hozzá is látott a romba dőlt egyház újraépítéséhez. Az egyre távolodó alexandriai püspöktől megkövetelte, hogy írjon értelmezéseket a pápa vitairataihoz, doktrináihoz.

Nagy összegű segítséget kellett nyújtania Kappadókia püspökeinek, hogy a barbár gótok támadása után a lerombolt templomokat újjáépítsék, és a váltságdíjakat kifizessék a foglyul ejtett keresztényekért. Kitartó munkájával lassan rendet teremtett a keresztény világban, de a békét még nem sikerült elérnie az udvarnál. A birodalom élére hamarosan Gallienus császár állt, akiben új lehetőségeket látott Dionüsziosz. Taktikus politikájával sikerült elérnie, hogy a császár kiadja tolerancia-ediktumát, ezzel írásban is garantálva a békét a keresztényeknek.

Dionüsziosz volt az első pápa, aki nem vértanúként halt meg. 268 december 26-án békés környezetben rendezett egyházat hagyott maga után. Halála után szentté avatták, ünnepét december 26-án tartják.

Előző pápa: II. Sixtus pápa | Római pápa 259-268 |  | Következő pápa: I. Félix pápa

A lap eredeti címe "http://hu.wikipedia.org../../../d/i/o/Dion%C3%BCsziosz_p%C3%A1pa.html"

Kategóriák: Pápák | Szentek, boldogok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Česky
- Deutsch
- Español
- Eesti
- Suomi
- Français
- עברית
- Bahasa Indonesia
- Italiano
- Basa Jawa
- ქართული
- 한국어
- Nederlands
- Polski
- Português
- Русский
- Svenska